b'\n_START_ARTICLE_\nHr. Ms. Utrecht (1898)\n_START_SECTION_\nPalvelus\n_START_PARAGRAPH_\nAlus l\xc3\xa4hti 6. toukokuuta 1901 merikadettien koulutuspurjehdukselle V\xc3\xa4limerelle. Matkalla se vieraili Cadizissa, La Speziassa, Napolissa ja Toulonissa. Matkan p\xc3\xa4\xc3\xa4ttyess\xc3\xa4 alus palasi Flushingiin 22. hein\xc3\xa4kuuta._NEWLINE_Vuonna 1902 alus l\xc3\xa4hetettiin Hr. Ms. Koningin Regentesin kanssa  Venezuelaan ja ne saapuivat La Guairaan 2. huhtikuuta. Ennen alusten saapumista Venezuelan laivasto oli toistuvasti tarkastanut Alankomaiden ja Antillien lippujen alla purjehtineita kauppa-aluksia. Alankomaiden laivaston alusten l\xc3\xa4sn\xc3\xa4olo esti toiminnan jatkumisen._NEWLINE_Utrecht ja Gelderland ajoivat puutteellisten merikarttojen vuoksi karille 6. hein\xc3\xa4kuuta 1904 l\xc3\xa4hell\xc3\xa4 Aroes Lampoejangia Etel\xc3\xa4-Sumatralla. Alukset kunnostettiin Surabayalla ja Singaporessa. Utrecht osallistui 18. syyskuuta karille ajaneen Koninklijke Paketvaart Maatschappij:n Van Outschoornin pelastust\xc3\xb6ihin._NEWLINE_Alus aloitti 17. kes\xc3\xa4kuuta 1905 sisaralustensa Gelderlandin ja Noordbrabantin kanssa  paluumatkan Alankomaihin. Matkalla alukset vierailivat Tanjung Priokissa, Mah\xc3\xa9ssa, Perimiss\xc3\xa4, Port Saidissa, Algerissa ja Tangerissa ennen saapumistaan Den Helderiin 30. elokuuta._NEWLINE_ALus l\xc3\xa4hti 1. syyskuuta 1909 Surinamista laivastovierailulle New Yorkiin, jossa se osallistui Hudson-Fulton juhlallisuuksiin. Juhla j\xc3\xa4rjestettiin Hollannin It\xc3\xa4-Intian komppanian Halve Maenilla Amerikkaan saapuneen Henry Hudsonin ja Robert Fultonin suunnitteleman vuonna 1809 vesillelasketun h\xc3\xb6yrylaivan kunniaksi. Alus osallistui juhlallisuuksissa Hudson-joella j\xc3\xa4rjestettyyn laivastokatselmukseen, jonka aikaan aluksen miehist\xc3\xb6 pukeutui 1600-luvun merimiespukuihin purjehtien Amsterdamin telakan valmistamalla Halve Maenin kopiolla. Aluksen kopio lahjoitettiin juhlatoimikunnan puheenjohtajalle. Kopio kuitenkin tuhoutui jonkin aikaa my\xc3\xb6hemmin tulipalossa._NEWLINE_Alus l\xc3\xa4hti 25. huhtikuuta 1910 Paramaribosta Buenos Airesiin osallistuakseen Argentiinan itsen\xc3\xa4isyyden 100-vuotis juhlallisuuksiin. Se osallistui 21. toukokuuta laivastokatselmukseen Buenos Airesissa. Alus aloitti 2. hein\xc3\xa4kuuta paluumatkan vieraillen Brasiliassa ja Grenadassa. Se saapui 26. elokuuta Surinamiin._NEWLINE_Alus poistettiin palveluksesta vuonna 1913.'